**Tiszavasvári Város Önkormányzata**

**Képviselő-testülete**

**249/2024. (IX.27.) Kt. számú**

**határozata**

**Az üdülőtelepen lévő tiszavasvári 5897/8 és 5897/9 helyrajzi számú önkormányzati ingatlanok értékesítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő-testület **megállapítja**, hogy a tiszavasvári

* **5897/8 helyrajzi számú** 269 m2 nagyságú, beépítetlen terület megnevezésű, valóságban a Tiszavasvári, Hableány u. 76. sz. alatti, valamint a
* **5897/9 helyrajzi számú** 250 m2 nagyságú, beépítetlen terület megnevezésű, valóságban a Tiszavasvári, Hableány u. 74. sz. alatti üdülőingatlan

értékesítése tárgyában kiírt pályázati felhívásra a pályázati határidőn belül egy pályázat érkezett, **Nyíri László** 4440 Tiszavasvári, Vas Gereben u. 13. sz. alatti lakos részéről, aki érvényes pályázatot nyújtott be.

2. A Képviselő-testület az 1. pontban szereplő ingatlanokat az alábbi vételárért értékesíti Nyíri László részére, a vételárak egyösszegben történő megfizetésével:

|  |  |  |
| --- | --- | --- |
| **5897/8 helyrajzi számú ingatlan** | vételára: | **632.150 Ft + 27% ÁFA** |
| **5897/9 helyrajzi számú ingatlan** | vételára: | **587.500 Ft + 27% ÁFA** |

3. Az 1. pontban szereplő ingatlanok mély fekvésű területen találhatóak, nincsenek feltöltve, közművesítve, földmérő által kimérve, a szennyvízcsatornára történő csatlakozás lehetősége nincs biztosítva. Az ingatlan feltöltése, földmérő által történő kimérése, közművesítése a vevő feladata.

4. Az ingatlanokat Tiszavasvári Város Önkormányzata 4 éves beépítési kötelezettség és ennek biztosítására elidegenítési tilalom, valamint visszavásárlási jog bejegyzésével értékesíti.

5. Felkéri a Polgármestert, hogy

* tájékoztassa Nyíri Lászlót a Képviselő-testület döntéséről.
* a Nyíri Lászlóval kötendő adásvételi szerződés tervezetet terjessze a Képviselő-testület elé.

Határidő: azonnal, esedékességkor Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**